**ROMÂNIA**

**JUDEȚUL ARAD**

**CONSILIUL LOCAL AL COMUNEI TÂRNOVA**

**HOTĂRÂRE NR. 32 din 12.04.2022**

**privind aprobarea inchirierii pajiştilor(pășunilor) comunale aparţinând**

**domeniului public/privat al comunei Tarnova**

**Consiliul local al comunei Târnova, judeţul Arad,** întrunit în şedinţa de lucru, fiind prezenți un număr de 13 consilieri din totalul de 15 în funcție, având în vedere

 - Hotărârea consiliului local al comunei Târnova Nr. 11 din 10.02.2022privind aprobarea atribuirii spre folosiinta a pajiştilor comunale, (pasunilor aparţinând domeniului public si privat al comunei Târnova.

-Ordonanţa de Urgenţă a Guvernului nr. 34/2013, privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991;

- Hotărârea Guvernului României nr. 1064/2013, privind aprobarea Normelor metodologice pentru aplicarea prevederilor Ordonanţei de Urgenţă a Guvernului nr. 34/2013, privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991;

- Prevederile art. 1166-1279 şi 1777-1823, din Legea nr. 287/2009, republicată cu modificările ulterioare privind Codul Civil;

- Ordinul comun nr. 541/210/2009 pentru modificarea şi completarea Strategiei privind organizarea activităţii de îmbunătăţire şi exploatare a pajiştilor la nivel naţional, aprobată prin Ordinul ministrului agriculturii, alimentaţiei şi pădurilor şi al ministrului administraţiei publice nr. 226/235/2003;

 - Ordinul comun M.A.D.R. şi M.D.R.A.P nr. 407/2051/2013, pentru aprobarea contractelor-cadru de inchiriere şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor;

 - Ordinul M.A.D.R. nr. 544/2013, privind metodologia de calcul al încărcăturii optime de animale pe hectar de pajişte;

În temeiul prevederilor art. 129 alin. (1), alin. (2) lit.c), alin. (6) lit.a) și lit.b), art. 139 alin. (1), alin. (3), lit.g), art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificarile și completările ulterioare,

**ADOPTĂ PREZENTA HOTĂRÂRE**

 **Art.1**  Se aprobă inchirierea pajiştilor comunale în suprafaţă de 1228,16 ha, (prevazute în **anexa nr. 2**

 **la prezenta hotărâre**) aparţinând domeniului public/privat al comunei Târnova prin licitaţie publică. Se evidentiaza suprafete distincte de pasune pentru pasunatul bovinelor fata de cel al ovinelor/caprinelor.

**Art.2** (1) Se aprobă Caietul de Sarcini, prezentat în **anexa nr. 1** la prezenta hotărâre, întocmit în vederea iniţierii procedurii de inchiriere prin licitaţie publică, a suprafeţei de 1228,16 ha teren păşune, din domeniul public/privat al comunei Tarnova.Contravaloarea caietului de sarcini este de 50 lei.

(2) Durata concesiunii este de minim 7 ani, pe durata amenajamentului pastoral.

 (3) Pretul minim de pornire a licitatiei , conform **anexei 2** la prezenta hotărâre.

(4) Pretul minim al pasului licitatiei in cuantum de 10% din valoarea pretului la hectar.

(5)Licitatia va urma *procedura de strigare deschisă* și va fi organizată pe fiecare localitate apartinatoare comunei in parte, dreptul de participare fiind prioritizat in favoarea rezidentilor din localitate.

(6) Daca vor fi indeplinite conditiile cerute de lege se poate trece la atribuirea prin negociere directa.

**Art.3** Se aprobacaietul de lucrusi control al fermierului**,**  conform **anexa 3** la prezenta hotărâre**.**

**Art.4** Se insarcinează primarul comunei Târnova, ca în fiecare an, începand de la data de 01.ianuarie, să verifice respectarea încărcăturii de animale/ha/contract, în corelare cu suprafeţele utilizate, sa dispuna acordarea vizei de pasunat anuale şi sa stabileasca disponibilul de pajişti ce pot face obiectul închirierii, verificare ce se va concretiza într-un raport prezentat Consiliului local Tarnova, până pe data de 01 martie.

Pe baza raportului exemplificat la alin. (1), Consiliul local al comunei Tarnova stabileşte:

a)suprafaţa de păşune neacoperită cu încărcătura minimă de 0,3 UVM/ha şi care va fi atribuită direct sau prin licitatie publica, crescătorilor de animale persoane fizice şi juridice, prin contract de inchiriere, după aprobarea Consiliului local.

b)beneficiarii contractelor de inchiriere cu privire la pajiştile proprietate publică sau privată sunt :

**orice persoană fizică din cadrul colectivităţii locale care are animale înscrise în Registrul Naţional al Exploataţiilor şi orice persoană juridică de drept public sau de drept privat, din cadrul colectivităţii locale, constituită conform prevederilor legale in vigoare, avand animale proprii sau ale membrilor, înscrise în Registrul Naţional al Exploataţiilor, care desfăşoară activităţi agricole specifice categoriei de folosinţă pajişti conform, clasificării statistice a activităţilor economice în Comunitatea Europeană pentru producţia vegetală şi animală ;**

c)documentaţia pe care crescătorii de animale persoane fizice şi juridice trebuie să o depună, la Primărie, pentru atribuirea contractelor de închiriere se compune din: cererea tip anexa 1 la Ordinul 541/210/2009, cu documentele care atestă că animalele pentru care se solicită suprafeţele de pajişti sunt înscrise în Registrul Naţional al Exploataţiilor, ca anexă la cerere.

d) durata contractului de inchiriere conform legislatiei în vigoare este între 7 și 10 ani .

e) se va respecta încărcătura minimă de 0,3 UVM/ha de păşune.

f) crescătorii de animale persoane fizice şi juridice câştigători ai contractului de inchiriere, vor plăti obligatoriu, pe lângă chirie/redeventa şi impozitul pe terenul concesionat, care se calculează în acelaşi fel ca impozitul pe teren şi care va fi plătită bugetului local al unităţii administrativ-teritoriale unde este situat terenul, conform prevederilor Codului fiscal.

 **Art.5**  Prezenta hotărâre se va comunica cu :

 - Instituţia Prefectului-Judeţul Arad;

 - Primarul comunei Tarnova;

 - Compartimentul buget finanţe-contabilitate;

 - Compartimentul urbanism si amenajarea teritoriului.

 ***PREȘEDINTE DE ȘEDINȚĂ CONTRASEMNEAZĂ,***

 ***CONSILIER LOCAL SECRETAR GENERAL***

 ***Braiț Teodor-Gheorghe***